เทศบัญญัติเทศบาลเมืองนครพนมเทศบัญญัติเทศบาลเมืองนครพนมเรื่องกำหนดบริเวณห้ามก่อสร้าง ดัดแปลงอาคารบางชนิดหรือบางประเภทในพื้นที่บางส่วนในเขตเทศบาลเมืองนครพนมพ.ศ. ๒๕๔๗ โดยที่เป็นการสมควรตราเทศบัญญัติเทศบาลเมืองนครพนมว่าด้วยการกำหนดบริเวณห้ามก่อสร้างดัดแปลงอาคารบางชนิดหรือบางประเภทในพื้นที่บางส่วนในเขตเทศบาลเมืองนครพนมอาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ แก้ไขเพิ่มเติม (ฉบับที่ ๒) พ.ศ. ๒๕๓๕(ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลเมืองนครพนมโดยความเห็นชอบของสภาเทศบาลเมืองนครพนมและโดยความเห็นชอบของผู้ว่าราชการจังหวัดนครพนมตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ มาตรา๖๐ มาตรา ๖๒ และมาตรา ๖๓ จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองนครพนมเรื่อง กำหนดบริเวณห้ามก่อสร้าง ดัดแปลงอาคารบางชนิดหรือบางประเภทในพื้นที่บางส่วนในเขตเทศบาลเมืองนครพนมพ.ศ. ๒๕๔๗ข้อ ๒เทศบัญญัตินี้ให้ใช้บังคับใช้ในเขตเทศบาลเมืองนครพนม อำเภอเมืองจังหวัดนครพนมข้อ ๓[๑]เทศบัญญัติฉบับนี้ให้ใช้บังคับใช้ตั้งแต่วันถัดจากวันประกาศใช้ในราชกิจจานุเบกษาเป็นต้นไปข้อ ๔ให้ยกเลิกเทศบัญญัติเทศบาลเมืองนครพนม เรื่อง ควบคุมอาคาร พ.ศ. ๒๕๔๖(เพิ่มเติมฉบับที่ ๑)บรรดาเทศบัญญัติ ข้อบังคับระเบียบและคำสั่งอื่นใดในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๕เพื่อป้องกันมิให้มีการก่อสร้างโครงสร้างสำหรับใช้ในการรับส่งวิทยุหรือโทรทัศน์บดบังภูมิทัศน์ที่สวยงามในเขตเทศบาลและเพื่อความเป็นระเบียบเรียบร้อยสวยงามจึงห้ามก่อสร้างโครงสร้างสำหรับใช้ในการรับส่งวิทยุหรือโทรทัศน์ที่มีความสูงเกินกว่าที่เทศบาลเมืองนครพนมกำหนดตามเทศบัญญัตินี้ในบริเวณดังนี้บริเวณที่๑ ห้ามก่อสร้างโครงสร้างสำหรับใช้ในการรับส่งวิทยุหรือโทรทัศน์ที่มีความสูงเกิน ๒๐ เมตร ในพื้นที่บริเวณที่มีอาณาเขตดังต่อไปนี้ทิศเหนือ เริ่มจากแนวเขตเทศบาลเมืองนครพนม(หลักเขตที่ ๒) ถึงทางหลวงแผ่นดินหมายเลข ๒๑๒ (ถนนนครพนม หนองคาย)ทิศตะวันออก เริ่มจากแนวเขตเทศบาลเมืองนครพนมจากหลักเขตที่ ๒ จดหลักเขตที่ ๓ (ฝั่งแม่น้ำโขง)ทิศใต้ เริ่มจากแนวเขตเทศบาลเมืองนครพนม(หลักเขตที่ ๔) จดหลักเขตที่ ๓ทิศตะวันตกเริ่มจากแนวเขตเทศบาลเมืองนครพนมถนนทางหลวงแผ่นดินหมายเลข ๒๑๒ (ถนนเลี่ยงเมือง)ไปตามถนนเลี่ยงเมืองจดแนวเขตเทศบาลเมืองนครพนม (หลักเขตที่ ๔)บริเวณที่๒ห้ามก่อสร้างโครงสร้างสำหรับใช้ในการรับส่งวิทยุหรือโทรทัศน์ที่มีความสูงเกิน ๑๕เมตร ในพื้นที่บริเวณที่มีอาณาเขตดังต่อไปนี้ทิศเหนือ ระยะเริ่มจากแยกถนนทางหลวงแผ่นดินหมายเลข ๒๒ (ถนนนครพนม สกลนคร) ตัดกับถนนนิตโย จดแนวเขตเทศบาลเมืองนครพนม บริเวณห้วยฮ่องฮอ เป็นระยะ๑,๐๐๐ เมตร ไปทางทิศเหนือทิศตะวันออกจากถนนเลี่ยงเมืองวัดจากกึ่งกลางสี่แยกถนนเลี่ยงเมืองตัดกับถนนนิตโย ข้างละ ๑,๐๐๐เมตรทิศใต้ ระยะเริ่มจากแยกถนนทางหลวงแผ่นดินหมายเลข๒๒ (ถนนนครพนม สกลนคร) ตัดกับถนนนิตโย จดแนวเขตเทศบาลเมืองนครพนมบริเวณห้วยฮ่องฮอ เป็นระยะ ๑,๐๐๐ เมตรไปทางทิศใต้ทิศตะวันตก จดห้วยฮ่องฮอภายในระยะข้าง ๑,๐๐๐ เมตรจากจุดตัดถนนนิตโยกับห้วยฮ่องฮอพื้นที่บริเวณที่ ๑ และบริเวณที่ ๒ตามแผนที่ท้ายเทศบัญญัตินี้การวัดความสูงของโครงสร้างให้วัดจากระดับพื้นดินที่ก่อสร้างถึงส่วนที่สูงที่สุดทั้งนี้ให้รวมถึงโครงสร้างสำหรับใช้ในการรับส่งวิทยุหรือโทรทัศน์ที่ก่อสร้างบนหลังคาอาคารด้วยข้อ ๖เพื่อเป็นการรักษาภูมิทัศน์ที่สวยงามริมฝั่งแม่น้ำโขงและเพื่อประโยชน์แห่งการรักษาคุณภาพสิ่งแวดล้อมการผังเมือง และความเป็นระเบียบเรียบร้อยสวยงามของเมืองจึงห้ามก่อสร้างอาคารสูงเกิน ๑๐ เมตร ในบริเวณดังนี้บริเวณที่๓ หมายถึง พื้นที่บริเวณดังต่อไปนี้พื้นที่บริเวณริมถนนสุนทรวิจิตรตลอดสายวัดระยะจากแนวเขตทางไปข้างละ๔๐ เมตร ตามแผนที่ท้ายเทศบัญญัตินี้การวัดความสูงของอาคารให้วัดจากระดับพื้นดินที่ก่อสร้างถึงส่วนที่สูงที่สุดของอาคารโดยอาคารที่ทำการก่อสร้างต้องเป็นอาคารที่ทำด้วยวัตถุถาวรและวัสดุทนไฟข้อ ๗อาคารที่ก่อสร้างมาก่อนหรือหลังวันที่เทศบัญญัตินี้ใช้บังคับห้ามมิให้ดัดแปลงอาคาร เว้นแต่การดัดแปลงอาคารนั้นไม่ขัดกับข้อ ๖ หรือการซ่อมแซมอาคารเพื่อให้คงสภาพเดิมหรือดัดแปลงภายในตัวอาคารโดยไม่เปลี่ยนแปลงสภาพภายนอกของตัวอาคารข้อ ๘ให้นายกเทศมนตรีเมืองนครพนมเป็นผู้รักษาการตามเทศบัญญัตินี้ประกาศณ วันที่ ๗ กรกฎาคม พ.ศ. ๒๕๔๘พิศิษฐ์ ปิติพัฒน์นายกเทศมนตรีเมืองนครพนม[เอกสารแนบท้าย]๑.แผนที่ท้ายเทศบัญญัติเทศบาลเมืองนครพนม กำหนดบริเวณห้ามก่อสร้างดัดแปลงอาคารบางชนิดหรือบางประเภทในเขตพื้นที่บางส่วนในเขตเทศบาลเมืองนครพนม พ.ศ.2547(ดูข้อมูลจากภาพกฎหมาย)ฐิติพงษ์/พิมพ์๒๐ เมษายน๒๕๕๐[๑]ราชกิจจานุเบกษา เล่ม ๑๒๒/ตอนพิเศษ ๗๗ ง/หน้า๑๓/๗ กันยายน ๒๕๔๘